Referendum o statusu SAO Krajine
<s>Referendum o statusu SAO Krajine održan je 12. maja 1991. godine sa ciljem da se donese odluka o daljoj sudbini dotadašnje SAO Krajine u sklopu SR Hrvatske.</s><s>Referendum je održan samo tjedan dana prije referenduma o samostalnosti Hrvatske.</s>

<s>1. aprila 1991. izvršno vijeće SAO Krajine odobrilo je odluku po kojoj se određuje da se Ustav i zakoni Srbije, kao i pravni sustav SFRJ, primjenjuju na SAO Krajinu.</s><s>Također je najavljen referendum o pitanju: "Jeste li za pripajanje SAO Krajine i Republike Srbije 30. aprila?" Predsjednik Srbije Slobodan Milošević javno se usprotivio referendumu, izjavivši da bi pitanje umjesto toga trebalo biti: "Jeste li za ostanak SAO Krajine u Jugoslaviji?" Također je zatražio povlačenje pripajanja SAO Krajine Srbiji.</s><s>Referendum, prvotno zakazan 30. aprila, potom je pomaknut na 12. maja 1991.</s>

<s>Na referendumu su građani naposljetku odgovarali na sljedeće pitanje:</s>

<s>Odaziv na referendum na području SAO Krajine bio je navodno preko 95%, a preko 90% je glasovalo za ostanak u Jugoslaviji.</s><s>Skupština Krajine potom je donijela odluku da je "teritorij Krajine sastavni dio Srbije".</s>

<s>Hrvatska vlada osudila je referendum i proglasila ga nezakonitim, pozivajući se na svoj teritorijalni integritet i Ustav prema kojemu se granice te republike ne mogu mijenjati lokalno već jedino na državnoj razini odlukom u hrvatskom saboru.</s><s>Velika većina Zapadnih zemalja (Europska Unija, Sjedinjene Američke Države) odbacile su referendum i izjavili da ne priznaju njegove rezultate.</s><s>S druge strane SR Srbija ga je branila i pozvala se na presedansko pravo Srba da ostanu u jednoj zajedničkoj državi u slučaju raspada SFRJ.</s>

<s>Nedugo nakon toga, 19. maja 1991. održan je referendum na kojem je Hrvatska glasovala za neovisnost od Jugoslavije.</s><s>Na referendum je izašlo 83,6% glasača, a 94,17 % glasovalo je potvrdno.</s><s>Srbi su većinom bojkotirali taj referendum.</s><s>Wilfried Marxer u knjizi Direct Democracy and Minorities je ova oba referenduma opisao kao "oružja usmjerena i protiv ambicija Beograda u Hrvatskoj i protiv ambicija Hrvatske za samostalnosti".</s>

<s>Vidi još 
 Referendum o hrvatskoj samostalnosti
 Referendum o nezavisnosti Bosne i Hercegovine</s>

<s>Izvori</s>

<s>Literatura</s>

<s>1991
Referendumi u Hrvatskoj
Republika Srpska Krajina</s>

